টেমপ্লেট আলোচনা:জ্যোতি বসুর জীবনপঞ্জি - উইকিপিডিয়া
টেমপ্লেট আলোচনা:জ্যোতি বসুর জীবনপঞ্জি
প্রস্তাবিত জীবনপঞ্জি: প্রথম অংশ[সম্পাদনা]
এখানে ১৯১৪-১৯৭৭ পর্যন্ত দিলাম। বাকি অংশ তৈরি করছি। আলোচনা বা সম্পাদনা করতে পারেন।
৮ জুলাই, ১৯১৪ – কলকাতায় জন্ম।
১৯২০ – ধর্মতলার লোরেটো স্কুলে ভরতি।
১৯২৩ – সেন্ট জেভিয়ার্স স্কুলে ভরতি।
১৯২৪ – হিন্দুস্তান রোডের পৈত্রিক বাড়িতে বাসাবদল।
১৯৩২ – ইংরেজিতে সাম্মানিক সহ প্রেসিডেন্সি কলেজে ভরতি।
১৯৩৫ – ব্যারিস্টারি পড়ার জন্য ইংল্যান্ডে গমন। ইংল্যান্ডে থাকাকালীন কমিউনিজম ও মার্ক্সবাদের প্রতি আকৃষ্ট হলেন।
১৯৩৮ – গ্রেট ব্রিটেনের কমিউনিস্ট পার্টির সদস্যপদ গ্রহণ।
১৯৪০ – ব্যারিস্টারি পাঠ সমাপ্ত করে দেশে প্রত্যাবর্তন। কমিউনিস্ট পার্টিতে যোগদানের সিদ্ধান্ত গ্রহণ।
১৯৪১ – কলকাতায় সোভিয়েত সুহৃদ সমিতি ও ফ্যাসিবিরোধী লেখক ও শিল্পী সংঘের প্রথম সম্পাদক নির্বাচিত। কমিউনিস্ট পার্টির শ্রমিক শাখায় কাজ শুরু। বেঙ্গল আসাম রেলওয়ে ওয়ার্কার্স ইউনিয়নের সাধারণ সম্পাদক ও অল ইন্ডিয়া রেলওয়ে মেনস সংগঠনের সহ-সভাপতি নির্বাচিত।
১৯৪২ – বাসন্তী (ছবি) ঘোষের সঙ্গে বিবাহ। অল্পকাল পরে স্ত্রীবিয়োগ। মায়ের মৃত্যু।
১৯৪৫ – কমিউনিস্ট পার্টির বঙ্গীয় প্রাদেশিক কমিটির সদস্য নির্বাচিত।
১৯৪৬ – রেলওয়ে কেন্দ্র থেকে প্রথম বঙ্গীয় প্রাদেশিক আইনসভায় নির্বাচিত।
১৯৪৮ – মার্চ মাসে কমিউনিস্ট পার্টি নিষিদ্ধ হলে কারাবরণ। তিন মাস পর মুক্তি। ডিসেম্বরে কমল বসুর সঙ্গে বিবাহ।
১৯৫০ – সেপ্টেম্বর মাসে পুনরায় কারাবরণ।
১৯৫১ – হাইকোর্টের নির্দেশে ফেব্রুয়ারি মাসে মুক্তিলাভ। ২৭ ফেব্রুয়ারি কমিউনিস্ট পার্টি বৈধ বলে ঘোষিত। দলীয় মুখপত্র ‘দৈনিক স্বাধীনতা’ পত্রিকার সম্পাদকমণ্ডলীর সভাপতি নির্বাচিত। দলের পশ্চিমবঙ্গ রাজ্য কমিটির সদস্যপদ লাভ।
১৯৫২ – বরানগর কেন্দ্র থেকে প্রথম বার বিধানসভায় নির্বাচিত। বিধানসভায় পার্টির পরিষদীয় দলনেতা ও পরে বিরোধী দলনেতার স্বীকৃতি লাভ। সেপ্টেম্বরে একমাত্র পুত্র চন্দন বসুর জন্ম।
১৯৫৩ – কলকাতায় অনুষ্ঠিত কমিউনিস্ট পার্টির ষষ্ঠ রাজ্য সম্মেলনে সম্পাদক নির্বাচিত। ১৯৫৬, ১৯৫৮, ১৯৫৯ ও ১৯৬০ সালেও রাজ্য সম্পাদক নির্বাচিত হয়েছিলেন। মাদুরাইতে অনুষ্ঠিত পার্টির তৃতীয় কংগ্রেসে কেন্দ্রীয় কমিটির সদস্যপদ লাভ। পরে পলিটব্যুরোর সদস্যপদ লাভ। ট্রামভাড়া বৃদ্ধির প্রতিবাদে সফল আন্দোলনে অংশগ্রহণ।
১৯৫৪ – শিক্ষক আন্দোলনে অংশগ্রহণ।
১৯৫৫ – গোয়া মুক্তি আন্দোলনে যোগদান। চীন যাত্রা।
১৯৫৬ – পশ্চিমবঙ্গ-বিহার সংযুক্তি প্রস্তাবের বিরোধিতা।
১৯৫৭ – দ্বিতীয় সাধারণ নির্বাচনে পুনরায় বরানগর থেকে জয়লাভ। ১৯৬৭ সাল পর্যন্ত একটানা দশ বছর বিরোধী নেতার দায়িত্ব পালন। চেকোশ্লোভাকিয়া ও সোভিয়েত ইউনিয়ন সফর।
১৯৫৯ – খাদ্য আন্দোলনে অংশগ্রহণ করে দুই মাস কারাবাস। নভেম্বরে জাতীয় পরিষদের মিরাট অধিবেশনে যোগদান।
১৯৬১ – স্বেচ্ছায় রাজ্য কমিটির সম্পাদকের পদ পরিত্যাগ। ওই পদে প্রমোদ দাশগুপ্তের নির্বাচন।
১৯৬২ – ভারত-চীন যুদ্ধের সময় কারাবাস। জেলে থাকাকালীন পিতৃবিয়োগ। পরে বরানগর কেন্দ্র থেকে বিধানসভায় পুনর্নির্বাচিত। হায়দরাবাদে জাতীয় পরিষদের সভায় যোগদান।
১৯৬৪ – ভারতের কমিউনিস্ট পার্টি বিভাজিত; ভারতের কমিউনিস্ট পার্টি (মার্ক্সবাদী) দলে যোগদান। দলের পলিটব্যুরো সদস্য নির্বাচিত। ৩১ অক্টোবর কলকাতায় সপ্তম পার্টি কংগ্রেসে উদ্বোধনী ভাষণ প্রদান।
১৯৬৫ – বসুর সম্পাদনায় দলের ইংরেজি মুখপত্র ‘পিপলস ডেমোক্রেসি’ প্রকাশিত।
১৯৬৬ – খাদ্য আন্দোলনে অংশগ্রহণ করে কারাবাস।
১৯৬৭ – বরানগর থেকে অন্তর্বর্তী নির্বাচনে বিধানসভায় নির্বাচিত। ২ মার্চ প্রথম যুক্তফ্রন্ট মন্ত্রীসভায় উপমুখ্যমন্ত্রী রূপে শপথ গ্রহণ। সঙ্গে অর্থ বিভাগের দায়িত্ব লাভ। নয় মাসে মধ্যে অন্তর্কলহে সরকারের পতন। নকশালবাড়ি আন্দোলনের সূত্রপাত।
১৯৬৯ – অন্তর্বর্তী নির্বাচনে বরানগর কেন্দ্র থেকে পুনর্নির্বাচিত। দ্বিতীয় যুক্তফ্রন্ট মন্ত্রীসভায় উপমুখ্যমন্ত্রী রূপে শপথ গ্রহণ। সঙ্গে স্বরাষ্ট্র ও সাধারণ প্রশাসন বিভাগের দায়িত্ব লাভ।
৩১ মার্চ, ১৯৭১ – পটনা স্টেশনে বসুকে গুলি করে প্রাণনাশের চেষ্টা। আলি ইমাম নামে এক ব্যক্তির মৃত্যু।
১৯৭১ – দুই বার প্রাণনাশের চেষ্টা। অন্তর্বর্তী নির্বাচনে প্রাক্তন মুখ্যমন্ত্রী অজয় মুখোপাধ্যায়কে পরাস্ত করে জয়লাভ।
১৯৭২ – বিধানসভা নির্বাচনে বরানগর কেন্দ্র থেকে সিপিআই প্রার্থীর কাছে অপ্রত্যাশিতভাবে পরাজয়। ব্যাপক রিগিং-এর অভিযোগে বিধানসভা বয়কট। ইংল্যান্ড, হল্যান্ড, জার্মানি, ডেনমার্ক ও বেলজিয়াম সফর।
১৯৭৪ – রেল ধর্মঘট।
১৯৭৫ – ইন্দিরা গান্ধী কর্তৃক দেশে জাতীয় জরুরি অবস্থা জারি।
১৯৭৭ – সাতগাছিয়া কেন্দ্র থেকে রেকর্ড ভোটে জয়ী। নির্বাচনে বামফ্রন্টের জয়লাভ। ২১ জুন পশ্চিমবঙ্গের নবম মুখ্যমন্ত্রী রূপে শপথ গ্রহণ। যুগোশ্লাভিয়া ও ব্রিটেন সফর।
--অর্ণব দত্ত (talk) ১২:১৭, ১৯ জানুয়ারি ২০১০ (UTC)
যদি সবগুলো ঘটনায় তারিখ দেওয়া যায় তাহলে সবগুলোতেই তারিখ দিন। নতুবা শুধু দুই একটি তে তারিখ দেওয়ার দরকার নাই। কারণ এ ঘটনাগুলোর বিস্তারিত নিশ্চয়ই নিবন্ধে দেওয়া আছে, সেখান থেকেই পাঠক বিস্তারিত তারিখটি জানতে পারবেন।--বেলায়েত (আলাপ | অবদান) ১৫:৪২, ১৯ জানুয়ারি ২০১০ (UTC)
যে তারিখগুলি একান্তই গুরুত্বপূর্ণ (যেমন জন্ম তারিখ, প্রথম মুখ্যমন্ত্রী রূপে শপথ নেওয়ার তারিখ) সেগুলিই রাখছি। বাকিগুলো সরিয়ে দেবো। --অর্ণব দত্ত (talk) ১৫:৫৬, ১৯ জানুয়ারি ২০১০ (UTC)
১৯৭৯ – রোম, বেলগ্রেড, ওয়ারশ ও জেনিভা সফর।
১৯৮০ – লন্ডন, মস্কো ও হাঙ্গেরি সফর।
১৯৮১ – লন্ডন, জেনিভা ও প্যারিস সফর।
১৯৮২ – সাতগাছিয়া কেন্দ্র থেকে বিধানসভায় পুনর্নির্বাচিত। মুখ্যমন্ত্রিত্ব ছাড়াও স্বরাষ্ট্র, প্রশাসন, অর্থ, পরিকল্পনা ও উন্নয়ন বিভাগের দায়িত্ব গ্রহণ। হিন্দুস্তান পার্কের পৈত্রিক বাড়ি থেকে উঠে এলেন রাজভবনের সরকারি আবাসনে। ভুটান সফর।
১৯৮৩ – সোভিয়েত ইউনিয়ন, বুদাপেস্ট, প্যারিস, আমস্টারডাম ও লন্ডন সফর।
১৯৮৪ – মে মাসে চীন ও হংকং সফর। পরে ব্রিটিশ সরকারের আমন্ত্রণে ইংল্যান্ড যাত্রা। পরে মার্কিন যুক্তরাষ্ট্র ও কানাডা সফর। রাজ্যে নতুন শিল্পনীতি ঘোষিত।
১৯৮৫ – ইংল্যান্ড ও জার্মানি সফর। অক্সফোর্ড, কেমব্রিজ বিশ্ববিদ্যালয় ও লন্ডন স্কুল অফ ইকোনমিক্সে বক্তৃতা। সোভিয়েত ইউনিয়ন সফর।
১৯৮৬ – আত্মজীবনী ‘জনগণের সঙ্গে’ প্রকাশিত। লন্ডন, প্যারিস, রোম, জেনিভা, এথেন্স, ব্যাঙ্কক ও সিঙ্গাপুর সফর।
১৯৮৭ – সাতগাছিয়া কেন্দ্র থেকে জয়লাভ করে তৃতীয়বার বামফ্রন্ট সরকারের মুখ্যমন্ত্রী রূপে শপথ গ্রহণ। রাজভবন থেকে বিধাননগরের ইন্দিরা ভবনে বাসাবদল। আমৃত্যু এই বাড়িটিই ছিল বসুর ঠিকানা। ব্রিটেন ও মার্কিন যুক্তরাষ্ট্র সফর।
১৯৮৮ – জাপান, চীন, ইন্দোনেশিয়া ও থাইল্যান্ড সফর।
১৯৮৯ – ইংল্যান্ডের হাউস অফ কমনস ও স্কুল অফ ওরিয়েন্টাল অ্যান্ড আফ্রিকান স্টাডিজে বক্তৃতা প্রদান। অস্ট্রিয়া, ফ্রান্স ও পশ্চিম জার্মানি সফর।
১৯৯১ – সাতগাছিয়া কেন্দ্র থেকে জয়ী হয়ে চতুর্থবার বামফ্রন্টের মুখ্যমন্ত্রী নির্বাচিত। ব্রিটিশ সরকারের আমন্ত্রণে ইংল্যান্ড, সুইডেন ও জার্মানি সফর।
১৯৯২ – ইংল্যান্ড, হামবুর্গ, রোম ও ফ্লোরেন্স সফর।
১৯৯৩ – ইংল্যান্ড ও কিউবা ভ্রমণ। ফিদেল কাস্ত্রোর সঙ্গে সাক্ষাৎকার।
১৯৯৪ – ইংল্যান্ড ও সুইজারল্যান্ড সফর।
১৯৯৫ – পশ্চিমবঙ্গে শিল্পে বিনিয়োগ আনার উদ্দেশ্যে মার্কিন যুক্তরাষ্ট্র ও ইংল্যান্ড সফর।
১৯৯৬ – বিধানসভা নির্বাচনে সাতগাছিয়া কেন্দ্র থেকে জয়ী হয়ে পঞ্চম ও শেষ বারের মতো পশ্চিমবঙ্গের মুখ্যমন্ত্রী নির্বাচিত। পার্টির নির্দেশে ভারতের প্রধানমন্ত্রীর পদ প্রত্যাখ্যান। ভারত-বাংলাদেশ গঙ্গা জলবণ্টন চুক্তি সইয়ের প্রসঙ্গে বিশেষ ভূমিকা গ্রহণ।
১৯৯৭ – সুরভি বন্দ্যোপাধ্যায় রচিত জীবনীগ্রন্থ ‘জ্যোতি বসু: দি অথরাইজড বায়োগ্রাফি’ প্রকাশিত। ইংল্যান্ড ও দক্ষিণ আফ্রিকা সফর।
১৯৯৯ – ইসরায়েল সফর। কলকাতা-ঢাকা বাস চলাচল শুরু হলে বাংলাদেশের আমন্ত্রিত।
৬ নভেম্বর, ২০০০ – স্বাস্থ্যের কারণে মুখ্যমন্ত্রী পদ থেকে অব্যহতি গ্রহণ।
২৪ ফেব্রুয়ারি, ২০০১ – ৫৫ বছর বিধায়ক থাকার পর বিধানসভা থেকে অব্যহতি গ্রহণ।
২০০৩ – স্ত্রী বিয়োগ।
২০০৫ – গৌতম ঘোষ তথ্যচিত্র ‘জ্যোতি বসু’ তথ্যচিত্রটির প্রথম প্রদর্শনী। ভারতরত্ন গ্রহণে অসম্মতি।
২০০৭ – কলকাতা বিশ্ববিদ্যালয় কর্তৃক সাম্মানিক ডি. লিট. প্রদান।
২০০৮ – পলিটব্যুরো থেকে অব্যহতি লাভ।
২০০৯ – উপর্যুপরি অসুস্থতা।
১৭ জানুয়ারি, ২০১০ – জীবনাবসান।
১৯ জানুয়ারি, ২০১০ – পূর্ণ রাষ্ট্রীয় মর্যাদায় শেষ কৃত্য সম্পন্ন। এসএসকেএম হাসপাতালে চিকিৎসা গবেষণার কাজে দেহদান।
--অর্ণব দত্ত (talk) ১০:৪৬, ২১ জানুয়ারি ২০১০ (UTC)
ভাল হয়েছে। ফয়জুল ভাইয়ের করা সম্পাদনার সাথে সমন্বয় করে মূল পাতায় সম্পাদনা করার অনুরোধ রইলো।--বেলায়েত (আলাপ | অবদান) ১০:৪৯, ২১ জানুয়ারি ২০১০ (UTC)
ধন্যবাদ বেলায়েত ভাই। ফয়জুল সাহেবের আপত্তি না থাকলে এটিকে টেমপ্লেটে যোগ করে দেবো। --অর্ণব দত্ত (talk) ১১:০৩, ২১ জানুয়ারি ২০১০ (UTC)
'https://bn.wikipedia.org/w/index.php?title=টেমপ্লেট_আলোচনা:জ্যোতি_বসুর_জীবনপঞ্জি&oldid=570264' থেকে আনীত
এ পৃষ্ঠায় শেষ পরিবর্তন হয়েছিল ১১:০৩টার সময়, ২১ জানুয়ারি ২০১০ তারিখে।